CELEX: 62020TN0611
Language: bg
Date: 2020-10-02 00:00:00
Title: Дело T-611/20: Жалба, подадена на 2 октомври 2020 г. — Airoldi Metalli/Комисия

30.11.2020   
            
            
               BG
            
            
               Официален вестник на Европейския съюз
            
            
               C 414/43
            
         
      Жалба, подадена на 2 октомври 2020 г. — Airoldi Metalli/Комисия
      (Дело T-611/20)
      (2020/C 414/65)
      Език на производството: английски
      
         Страни
      
      
         Жалбоподатели: Airoldi Metalli SpA (Молтено, Италия) (представители: M. Campa, D. Rovetta, G. Pandey, V. Villante и M. Pirovano, lawyers)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени Регламент за изпълнение (ЕС) 2020/1215 на Комисията от 21 август 2020 година за въвеждане на регистрационен режим за вноса на екструдирани алуминиеви изделия с произход от Китайската народна република,
               
            
                  —
               
               
                  да разпореди извършването на процесуално-организационни действия и да поиска от Комисията да представи вътрешните си документи и анализи, свързани с подготвителните работи по обжалвания регламент и със съответния регистрационен режим за вноса,
               
            
                  —
               
               
                  да разпореди ответникът да заплати съдебните разноски по настоящото производство.
               
            
         Основания и основни доводи
      
      В подкрепа на жалбата си жалбоподателят изтъква три основания.
      
                  1.
               
               
                  Първо основание: нарушение на член 10, параграф 4 и член 14, параграф 5 от основния антидъмпингов регламент на ЕС, както и явна грешка в преценката при разглеждането и оценката на доказателствата, представени от жалбоподателя, който иска да се въведе регистрационен режим за вноса като антидъмпингова мярка. Жалбоподателят в настоящото дело твърди, че Комисията е основала разследването си за въвеждането на регистрационен режим за вноса, предвиден в обжалвания регламент, на доказателства и данни, които не са надеждни и представителни за пазара на Европейския съюз.
               
            
                  2.
               
               
                  Второ основание: явна грешка в преценката на релевантните факти, в смисъл че Комисията не е направила адекватна преценка за това дали са налице съответните условия за въвеждането на регистрационен режим.
               
            
                  3.
               
               
                  Трето основание: нарушение на член 41 от Хартата на основните права на Европейския съюз и на правото на жалбоподателя да бъде изслушан, както и нарушение на задължението да се посочат мотиви, а също и на член 296 от Договора за функционирането на Европейския съюз. Жалбоподателят твърди, че правото му да бъде изслушан е било пренебрегнато, тъй като не му е била предоставена съответната методология, в съответствие с която се преценява дали е налице дъмпинг, поради което не е могъл да коментира подобна методология. Жалбоподателят твърди също, че обжалваният регламент е опорочен, доколкото мотивите му са непълни, защото няма ясно обяснение за това как се използва методологията, за да се направи преценка има ли дъмпинг, както и за това защо и как Комисията приема за надеждни доказателствата, представени от жалбоподателя, който иска да се въведе антидъмпингова мярка, които доказателства на пръв поглед са явно ненадеждни.